Lance Larson

Lance Melvin Larson (s. 3. heinäkuuta 1940 Monterey Park, Kalifornia) on yhdysvaltalainen kilpauimari, joka voitti olympiakultaa viestissä vuonna 1960.

Larson taisteli Rooman olympialaisissa 1960 tiukasti 100 metrin vapaauinnin voitosta australialaisen John Devittin kanssa. Maalituomareista kolme katsoi Larsonin voittaneen ja muut kolme Devittin. Kaikki ajanottajat saivat Larsonille paremman ajan, ja sähköajanoton mukaan Larsonin loppuaika oli 55,1 ja Devittin 55,2. Päätuomari julisti kuitenkin Devittin voittajaksi ja Larsonin kakkoseksi, ja molemmille merkittiin ajaksi 55,2. Larson voitti olympiakultaa 4 × 100 metrin sekauintiviestissä, jonka loppukilpailussa hän ui kolmannen eli perhosuintiosuuden ja Yhdysvallat teki maailmanennätyksen 4.05,4.

Larson ui 100 metrin perhosuinnin ensimmäisenä alle minuutin. Hän teki vuonna 1960 maailmanennätykset 59,0 ja 58,7.

Lähteet 

Yhdysvaltalaiset uimarit
Yhdysvaltalaiset olympiavoittajat
Vuonna 1940 syntyneet
Elävät henkilöt